и подчинена на Киев.
 28.2.2022 г.
 Следователно той е отговорен за активната подкрепа или осъществяването на действия или политики, които подкопават или заплашват териториалната цялост, суверенитета и независимостта на Украйна, както и стабилността и сигурността в Украйна, и за възпрепятстването на работата на международни организации в Украйна.
 686.
 Roman Georgievich BABAYAN
 (Роман Георгиевич БАБАЯН)
 Дата на раждане: 7.12.1967 г.
 Място на раждане: Баку, Азербайджан
 Длъжност: Журналист, водещ на телевизионното предаване “Own Truth” по канал НТВ и на предаването “Right of Voice” по TV Cent. Той е също така главен редактор на радио „Говори Москва“. Член и на Московската градска дума.
 Пол: мъжки
 Г-н Роман Бабаян е журналист и член на Московската градска дума. Той е водещ на телевизионното предаване “Own Truth” по канал НТВ и на предаването “Right of Voice” по TV Cent. Той е също така главен редактор на радио „Говори Москва“. Той разпространява противоукраинска пропаганда и насърчава положително отношение към действията на сепаратистите в Донбас.
 В интервю, което дава за Ukraina.ru, той ясно заявява, че всеки жител на Донбас би предпочел регионът да се присъедини към Русия и поставя под въпрос правото на Украйна на свои собствени територии. Освен това той обвинява украинските власти в преследвания на базата на националност в Донбас и в дефакто геноцид, като заявява, че украинците са избивали деца и възрастни хора в Донбас. Той подкрепя също така руските послания за „фашисткия режим“ в Украйна. За да осъществи това, той представя неясни записи с войници, които носят германски нацистки морски отличителни знаци и ги описва като украинци.
 Следователно той е отговорен за активната подкрепа или осъществяването на действия или политики, които подкопават или заплашват териториалната цялост, суверенитета и независимостта на Украйна, както и стабилността и сигурността в Украйна.
 28.2.2022 г.
 687.
 Yevgeniy Nikolaevich PRILEPIN
 (Евгений Николаевич ПРИЛЕПИН),
 наричан още Zakhar PRILEPIN (руски: Захар ПРИЛЕПИН),
 наричан още Yevgeniy LAVLINSKIY (руски: Евгений ЛАВЛИНСКИЙ)
 Дата на раждане: 7.7.1975 г.
 Място на раждане: Илинка, Русия
 Длъжност: Журналист, писател, съпредседател на партията Справедлива Русия–Патриоти–За истината, активист.
 Г-н Прилепин е руски активист, журналист, писател и съпредседател на партията Справедлива Русия–Патриоти–За истината. Той оказва обществена подкрепа на руските сепаратисти в Крим и Донбас. Той изпраща помощ в Донбас и дава насоки на сепаратистките лидери. Г-н Прилепин участва в конфликта в Донбас на страната на сепаратистите и служи като заместник командващ на един от сепаратистките батальони, като описва подробно своето участие.
 Освен това той използва своята известност и репутация като прочут писател, за да разпространява анти-украинска пропаганда и да насърчава положително отношение към анексирането на Крим и действията на сепаратистите в Донбас. Г-н Прилепин описва украинските власти като корумпирани, обвинява ги за ескалацията на конфликта, нарича Киев руски град и твърди, че крайната руска цел трябва да е завземането на Киев. Той играе в руския документален пропаганден филм „Крим: Пътят към дома“, който слави незаконното анексиране на Кримския полуостров от Русия.
 Следователно той е отговорен за активната подкрепа или осъществяването на действия или политики, които подкопават или заплашват териториалната цялост, суверенитета и независимостта на Украйна, както и стабилността и сигурността в Украйна.
